title: Εκτελεστικός κανονισμός (ΕΕ) αριθ. 57/2014 της Επιτροπής, της 22ας Ιανουαρίου 2014 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Třeboňský kapr (ΠΓΕ)]

text:
               23.1.2014

               EL

               Επίσημη Εφημερίδα της Ευρωπαϊκής Ένωσης

               L 20/4

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 57/2014 ΤΗΣ ΕΠΙΤΡΟΠΉΣ

   της 22ας Ιανουαρίου 2014
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Třeboňský kapr (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Τσεχικής Δημοκρατίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Třeboňský kapr», η οποία καταχωρίσθηκε δυνάμει του κανονισμού (ΕΚ) αριθ. 1407/2007 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ’ εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιανουαρίου 2014.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 312 της 30.11.2007, σ. 16.

      (3)  ΕΕ C 179 της 25.6.2013, σ. 27.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.7.   Νωπά ψάρια, μαλάκια, μαλακόστρακα και προϊόντα αυτών

      ΤΣΕΧΙΚΗ ΔΗΜΟΚΡΑΤΙΑ
      Třeboňský kapr (ΠΓΕ)


title: Εκτελεστικός κανονισμός (ΕΕ) αριθ. 970/2012 της Επιτροπής, της 19ης Οκτωβρίου 2012 , για τον καθορισμό του συντελεστή κατανομής που εφαρμόζεται στις αιτήσεις πιστοποιητικών εισαγωγής ελαιόλαδου οι οποίες υποβλήθηκαν από τη 15η Οκτωβρίου έως τη 16η Οκτωβρίου 2012 στο πλαίσιο της τυνησιακής δασμολογικής ποσόστωσης και για την αναστολή έκδοσης πιστοποιητικών εισαγωγής για τον μήνα Οκτώβριο του 2012

text:
               20.10.2012

               EL

               Επίσημη Εφημερίδα της Ευρωπαϊκής Ένωσης

               L 290/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 970/2012 ΤΗΣ ΕΠΙΤΡΟΠΉΣ
   της 19ης Οκτωβρίου 2012
   για τον καθορισμό του συντελεστή κατανομής που εφαρμόζεται στις αιτήσεις πιστοποιητικών εισαγωγής ελαιόλαδου οι οποίες υποβλήθηκαν από τη 15η Οκτωβρίου έως τη 16η Οκτωβρίου 2012 στο πλαίσιο της τυνησιακής δασμολογικής ποσόστωσης και για την αναστολή έκδοσης πιστοποιητικών εισαγωγής για τον μήνα Οκτώβριο του 2012
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Εκτιμώντας τα ακόλουθα:

               (1)

               Δυνάμει του άρθρου 3 παράγραφοι 1 και 2 του πρωτοκόλλου αριθ. 1 (3) της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Τυνησίας, αφετέρου (4), ανοίγεται δασμολογική ποσόστωση με μηδενικό δασμό για την εισαγωγή μη κατεργασμένου ελαιόλαδου των κωδικών ΣΟ 1509 10 10 και 1509 10 90 που παράγεται εξ ολοκλήρου στην Τυνησία και μεταφέρεται από τη χώρα αυτή απευθείας στην Ευρωπαϊκή Ένωση εντός του ορίου που προβλέπεται για κάθε έτος.

               (2)

               Το άρθρο 2 παράγραφος 2 του κανονισμού (ΕΚ) αριθ. 1918/2006 της Επιτροπής, της 20ής Δεκεμβρίου 2006, για το άνοιγμα και τον τρόπο διαχείρισης των δασμολογικών ποσοστώσεων για το ελαιόλαδο καταγωγής Τυνησίας (5), προβλέπει μηνιαία ποσοτικά όρια για την έκδοση πιστοποιητικών εισαγωγής.

               (3)

               Σύμφωνα με το άρθρο 3 παράγραφος 1 του κανονισμού (ΕΚ) αριθ. 1918/2006, υποβλήθηκαν αιτήσεις στις αρμόδιες αρχές για την έκδοση πιστοποιητικών εισαγωγής, για συνολική ποσότητα η οποία υπερβαίνει το όριο που προβλέπεται για τον μήνα Οκτώβριο στο άρθρο 2 παράγραφος 2 του εν λόγω κανονισμού.

               (4)

               Υπό αυτές τις συνθήκες, η Επιτροπή οφείλει να καθορίσει έναν συντελεστή κατανομής που θα επιτρέπει την έκδοση πιστοποιητικών εισαγωγής κατ’ αναλογία της διαθέσιμης ποσότητας.

               (5)

               Δεδομένου ότι το όριο που αντιστοιχεί στον μήνα Οκτώβριο έχει καλυφθεί, κανένα πιστοποιητικό εισαγωγής δεν επιτρέπεται να εκδοθεί για τον εν λόγω μήνα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις αιτήσεις έκδοσης πιστοποιητικών εισαγωγής που υποβλήθηκαν από τη 15η Οκτωβρίου έως τη 16η Οκτωβρίου 2012, δυνάμει του άρθρου 3 παράγραφος 1 του κανονισμού (ΕΚ) αριθ. 1918/2006, εφαρμόζεται συντελεστής κατανομής 0,635338 %.
   Η έκδοση πιστοποιητικών εισαγωγής για τις αιτούμενες ποσότητες από τις 22 Οκτωβρίου 2012 αναστέλλεται για τον Οκτώβριο του 2012.
   Άρθρο 2
   Ο παρών κανονισμός αρχίζει να ισχύει στις 20 Οκτωβρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Οκτωβρίου 2012.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 97 της 30.3.1998, σ. 57.

      (4)  ΕΕ L 97 της 30.3.1998, σ. 2.

      (5)  ΕΕ L 365 της 21.12.2006, σ. 84.


title: Εκτελεστικός κανονισμός (ΕΕ) αριθ. 1033/2012 της Επιτροπής, της 26ης Οκτωβρίου 2012 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Cabrito do Alentejo (ΠΓΕ)]

text:
               8.11.2012

               EL

               Επίσημη Εφημερίδα της Ευρωπαϊκής Ένωσης

               L 308/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1033/2012 ΤΗΣ ΕΠΙΤΡΟΠΉΣ
   της 26ης Οκτωβρίου 2012
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Cabrito do Alentejo (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 510/2006, η αίτηση που υπέβαλε η Πορτογαλία για την καταχώριση της ονομασίας «Cabrito do Alentejo» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Οκτωβρίου 2012.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ C 52 της 22.2.2012, σ. 22.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα I της Συνθήκης:

         Κλάση 1.1.   Νωπά κρέατα (και βρώσιμα παραπροϊόντα σφαγείων)

      ΠΟΡΤΟΓΑΛΙΑ
      Cabrito do Alentejo (ΠΓΕ)


title: Εκτελεστικός κανονισμός (ΕΕ) αριθ. 840/2014 της Επιτροπής, της 1ης Αυγούστου 2014 , για την τροποποίηση του εκτελεστικού κανονισμού (ΕΕ) αριθ. 743/2013 για τη θέσπιση προστατευτικών μέτρων όσον αφορά τις εισαγωγές δίθυρων μαλακίων από την Τουρκία που προορίζονται για κατανάλωση από τον άνθρωπο, όσον αφορά την περίοδο εφαρμογής του  Κείμενο που παρουσιάζει ενδιαφέρον για τον ΕΟΧ

text:
               2.8.2014

               EL

               Επίσημη Εφημερίδα της Ευρωπαϊκής Ένωσης

               L 231/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 840/2014 ΤΗΣ ΕΠΙΤΡΟΠΉΣ
   της 1ης Αυγούστου 2014
   για την τροποποίηση του εκτελεστικού κανονισμού (ΕΕ) αριθ. 743/2013 για τη θέσπιση προστατευτικών μέτρων όσον αφορά τις εισαγωγές δίθυρων μαλακίων από την Τουρκία που προορίζονται για κατανάλωση από τον άνθρωπο, όσον αφορά την περίοδο εφαρμογής του
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργανώσεως των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (1), και ιδίως το άρθρο 22 παράγραφος 6,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 743/2013 της Επιτροπής (2) θεσπίστηκε επειδή οι έλεγχοι της υπηρεσίας ελέγχου της Επιτροπής —του Γραφείου Τροφίμων και Κτηνιατρικών Θεμάτων ("ΓΤΚΘ")— εντόπισαν ελλείψεις στην Τουρκία κατά την εκτέλεση επίσημων ελέγχων στην παραγωγή δίθυρων μαλακίων που προορίζονται για εξαγωγή στην Ένωση και επειδή τα κράτη μέλη ανέφεραν μη συμμορφούμενες αποστολές δίθυρων μαλακίων καταγωγής Τουρκίας, οι οποίες δεν πληρούσαν τα μικροβιολογικά πρότυπα της Ένωσης.

               (2)

               Οι τουρκικές αρμόδιες αρχές υπέβαλαν πληροφορίες σχετικά με τα διορθωτικά μέτρα που έχουν αρχίσει να εφαρμόζουν για την αντιμετώπιση των ελλείψεων που εντοπίστηκαν στο σύστημα ελέγχου των δίθυρων μαλακίων τα οποία προορίζονται για εξαγωγή στην Ένωση. Ωστόσο, λόγω της σοβαρότητας των ελλείψεων που διαπιστώθηκαν κατά τους ελέγχους του ΓΤΚΘ, πριν να εξεταστεί ενδεχόμενη άρση των μέτρων, είναι απαραίτητο να γίνει έλεγχος παρακολούθησης από το ΓΤΚΘ. Επιπλέον, τα κράτη μέλη έχουν κοινοποιήσει ορισμένες περιπτώσεις έλλειψης μικροβιολογικής συμμόρφωσης δίθυρων μαλακίων που έχουν προσκομιστεί για επιθεώρηση σε συνοριακό σταθμό ελέγχου εισόδου της Ένωσης.

               (3)

               Η προθεσμία της εφαρμογής του κανονισμού (ΕΕ) αριθ. 743/2013 θα πρέπει, συνεπώς, να τροποποιηθεί ανάλογα.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 5 δεύτερο εδάφιο του κανονισμού (ΕΕ) αριθ. 743/2013, η ημερομηνία «4 Αυγούστου 2014» αντικαθίσταται από την ημερομηνία «4 Αυγούστου 2015».
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Αυγούστου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 24 της 30.1.1998, σ. 9.

      (2)  Εκτελεστικός κανονισμός (ΕΕ) αριθ. 743/2013 της Επιτροπής, της 31ης Ιουλίου 2013, για τη θέσπιση προστατευτικών μέτρων όσον αφορά τις εισαγωγές δίθυρων μαλακίων από την Τουρκία που προορίζονται για κατανάλωση από τον άνθρωπο (ΕΕ L 205 της 1.8.2013, σ. 1).


title: Εκτελεστικός κανονισμός (ΕΕ) αριθ. 812/2012 της Επιτροπής, της 12ης Σεπτεμβρίου 2012 , για την τροποποίηση του κανονισμού (ΕΚ) αριθ. 747/2001 του Συμβουλίου όσον αφορά τις δασμολογικές ποσοστώσεις της Ένωσης για ορισμένα γεωργικά προϊόντα και μεταποιημένα γεωργικά προϊόντα καταγωγής Μαρόκου

text:
               13.9.2012

               EL

               Επίσημη Εφημερίδα της Ευρωπαϊκής Ένωσης

               L 247/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 812/2012 ΤΗΣ ΕΠΙΤΡΟΠΉΣ
   της 12ης Σεπτεμβρίου 2012
   για την τροποποίηση του κανονισμού (ΕΚ) αριθ. 747/2001 του Συμβουλίου όσον αφορά τις δασμολογικές ποσοστώσεις της Ένωσης για ορισμένα γεωργικά προϊόντα και μεταποιημένα γεωργικά προϊόντα καταγωγής Μαρόκου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 747/2001 του Συμβουλίου, της 9ης Απριλίου 2001, περί διαχειρίσεως κοινοτικών δασμολογικών ποσοστώσεων και ποσοτήτων αναφοράς για προϊόντα δυνάμενα να υπαχθούν σε προτιμήσεις βάσει των συμφωνιών με ορισμένες Μεσογειακές χώρες, και περί καταργήσεως των κανονισμών (ΕΚ) αριθ. 1981/94 και (ΕΚ) αριθ. 934/95 (1), και ιδίως το άρθρο 5 παράγραφος 1 στοιχείο β),
   Εκτιμώντας τα ακόλουθα:

               (1)

               Έχει συναφθεί συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου του Μαρόκου σχετικά με αμοιβαία μέτρα ελευθέρωσης για τα γεωργικά προϊόντα, τα μεταποιημένα γεωργικά προϊόντα, τα ψάρια και τα αλιευτικά προϊόντα, με την αντικατάσταση των πρωτοκόλλων αριθ. 1, 2 και 3 και των παραρτημάτων τους, και με τις τροποποιήσεις της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου (εφεξής «η συμφωνία») (2). Η συμφωνία εγκρίθηκε εξ ονόματος της Ένωσης με την απόφαση 2012/497/ΕΕ του Συμβουλίου (3).

               (2)

               Η συμφωνία προβλέπει νέες δασμολογικές ποσοστώσεις για τα γεωργικά προϊόντα και τα μεταποιημένα γεωργικά προϊόντα καταγωγής Μαρόκου. Προβλέπει επίσης τροποποιήσεις των υφιστάμενων δασμολογικών ποσοστώσεων για τα προϊόντα που καθορίζονται στον κανονισμό (ΕΚ) αριθ. 747/2001.

               (3)

               Επιπλέον, η συμφωνία δεν προβλέπει πλέον δασμολογικές παραχωρήσεις που εφαρμόζονται στο πλαίσιο των ποσοτήτων αναφοράς οι οποίες καθορίζονται στον κανονισμό (ΕΚ) αριθ. 747/2001.

               (4)

               Είναι απαραίτητο να εφαρμοστούν οι νέες δασμολογικές ποσοστώσεις, οι τροποποιήσεις των υφιστάμενων δασμολογικών ποσοστώσεων και η λήξη των ποσοτήτων αναφοράς, όπως προβλέπεται από τη συμφωνία. Επομένως, ο κανονισμός (ΕΚ) αριθ. 747/2001 θα πρέπει να τροποποιηθεί αναλόγως.

               (5)

               Για τον υπολογισμό των δασμολογικών ποσοστώσεων για το πρώτο έτος εφαρμογής, πρέπει να προβλεφθεί επίσης, σύμφωνα με τις διατάξεις της συμφωνίας, ότι οι όγκοι των δασμολογικών ποσοστώσεων για τις οποίες η περίοδος ποσόστωσης άρχισε πριν από την ημερομηνία θέσης σε ισχύ της συμφωνίας θα πρέπει να μειωθούν κατ’ αναλογία της περιόδου που έχει παρέλθει πριν από την εν λόγω ημερομηνία.

               (6)

               Η μηνιαία χρήση της πρόσθετης δασμολογικής ποσόστωσης που ισχύει από την 1η Νοεμβρίου έως τις 31 Μαΐου για την εισαγωγή στην Ευρωπαϊκή Ένωση νωπής ή διατηρημένης με απλή ψύξη ντομάτας καταγωγής Μαρόκου, σύμφωνα με τη συμφωνία, θα πρέπει να περιορίζεται σε 30 % της αρχικής ποσότητας των 28 000 τόνων καθαρού βάρους.

               (7)

               Δεδομένου ότι η συμφωνία αρχίζει να ισχύει την 1η Οκτωβρίου 2012, ο παρών κανονισμός θα πρέπει να εφαρμοστεί από την ημερομηνία αυτή.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 747/2001 τροποποιείται ως εξής:

               1)

               Το άρθρο 3α αντικαθίσταται από το ακόλουθο κείμενο:
               «Άρθρο 3a
               Ειδικές διατάξεις σχετικά με τις δασμολογικές ποσοστώσεις για τις ντομάτες καταγωγής Μαρόκου
               1.   Για τις ντομάτες του κωδικού ΣΟ 0702 00 00 που τίθενται σε ελεύθερη κυκλοφορία σε κάθε περίοδο από την 1η Οκτωβρίου έως τις 31 Μαΐου (στο εξής “περίοδος εμπορίας”), οι αναλήψεις από τις μηνιαίες δασμολογικές ποσοστώσεις που αναφέρονται στο παράρτημα II με αύξοντα αριθμό 09.1104 από την 1η Οκτωβρίου έως τις 31 Δεκεμβρίου και από την 1η Ιανουαρίου έως τις 31 Μαρτίου, αντίστοιχα, διακόπτονται κάθε έτος στις 15 Ιανουαρίου και τη δεύτερη εργάσιμη ημέρα της Επιτροπής μετά την 1η Απριλίου. Την επόμενη εργάσιμη ημέρα της Επιτροπής, οι υπηρεσίες της Επιτροπής προσδιορίζουν το μη χρησιμοποιηθέν υπόλοιπο καθεμίας από τις εν λόγω δασμολογικές ποσοστώσεις και διαθέτουν το μη χρησιμοποιηθέν υπόλοιπο στο πλαίσιο της πρόσθετης δασμολογικής ποσόστωσης που εφαρμόζεται για τη συγκεκριμένη περίοδο εμπορίας υπό τον αύξοντα αριθμό 09.1112.
               Από τις ημερομηνίες κατά τις οποίες διακόπτονται οι μηνιαίες δασμολογικές ποσοστώσεις, κάθε αναδρομική ανάληψη που πραγματοποιείται από οποιαδήποτε διακοπείσα μηνιαία δασμολογική ποσόστωση εφαρμοστέα κατά τους μήνες Νοέμβριο, Δεκέμβριο και από Ιανουάριο έως Μάρτιο, και κάθε επιστροφή μη χρησιμοποιηθείσας ποσότητας προς οποιαδήποτε διακοπείσα μηνιαία δασμολογική ποσόστωση, πραγματοποιείται στο πλαίσιο της πρόσθετης δασμολογικής ποσόστωσης που εφαρμόζεται υπό τον αύξοντα αριθμό 09.1112 για τη συγκεκριμένη περίοδο εμπορίας. Λεπτομερείς διατάξεις για τη διαχείριση της δασμολογικής ποσόστωσης υπό τον αύξοντα αριθμό 09.1112 περιλαμβάνονται στην παράγραφο 2.
               2.   Η μηνιαία χρήση της πρόσθετης δασμολογικής ποσόστωσης που προβλέπεται στο παράρτημα II, με αύξοντα αριθμό 09.1112, για την περίοδο από την 1η Νοεμβρίου έως τις 31 Μαΐου για τις ντομάτες του κωδικού ΣΟ 0702 00 00, καταγωγής Μαρόκου, που έχουν τεθεί σε ελεύθερη κυκλοφορία στην Ευρωπαϊκή Ένωση, περιορίζεται στο 30 % της αρχικής ποσότητας των 28 000 τόνων καθαρού βάρους.
               Η δασμολογική ποσόστωση με αύξοντα αριθμό 09.1112 πρέπει να αντιμετωπίζεται ως μητρική δασμολογική ποσόστωση με 7 μηνιαίες επιμέρους δασμολογικές ποσοστώσεις με αύξοντα αριθμό 09.1193.
               Το όφελος αυτής της δασμολογικής παραχώρησης μπορεί να χορηγείται μόνο όταν δηλώνεται ο αύξων αριθμός 09.1193.»

               2)

               Το παράρτημα II αντικαθίσταται από το κείμενο που παρατίθεται στο παράρτημα του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Οκτωβρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Σεπτεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 109 της 19.4.2001, σ. 2.

      (2)  ΕΕ L 241 της 7.9.2012, σ. 4.

      (3)  ΕΕ L 241 της 7.9.2012, σ. 2.

      ΠΑΡΑΡΤΗΜΑ

            «ΠΑΡΑΡΤΗΜΑ II

               ΜΑΡΟΚΟ

            Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο για την περιγραφή των προϊόντων πρέπει να θεωρείται ότι έχει απλώς ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ όπως υφίστανται σύμφωνα με τον εκτελεστικό κανονισμό (ΕΕ) αριθ. 1006/2011 της Επιτροπής (ΕΕ L 282 της 28.10.2011, σ. 1). Όταν ένα “ex” προηγείται των κωδικών ΣΟ, το προτιμησιακό καθεστώς καθορίζεται με εφαρμογή του κωδικού ΣΟ και της αντίστοιχης περιγραφής, από κοινού.

               Δασμολογικές ποσοστώσεις

                        Αύξων αριθμός

                        Κωδικός ΣΟ

                        Υποδιαίρεση TARIC

                        Περιγραφή εμπορευμάτων

                        Περίοδος ποσόστωσης

                        Όγκος της ποσόστωσης (σε τόνους καθαρού βάρους)

                        Δασμός ποσόστωσης

                        09.1104

                        0702 00 00

                        Ντομάτες, νωπές ή διατηρημένες με απλή ψύξη

                        Από 1.10 έως 31.10.2012

                        13 350

                        Απαλλαγή (1)
                            (2)

                        Από 1.10 έως 31.10.2013

                        13 800

                        Από 1.10 έως 31.10.2014

                        14 250

                        Από 1.10 έως 31.10.2015 και για κάθε επόμενη περίοδο από 1.10 έως 31.10

                        14 700

                        09.1104

                        0702 00 00

                        Ντομάτες, νωπές ή διατηρημένες με απλή ψύξη

                        Από 1.11 έως 30.11.2012

                        34 900

                        Απαλλαγή (1)
                            (2)

                        Από 1.11 έως 30.11.2013

                        36 100

                        Από 1.11 έως 30.11.2014

                        37 300

                        Από 1.11 έως 30.11.2015 και για κάθε επόμενη περίοδο από 1.11 έως 30.11

                        38 500

                        09.1104

                        0702 00 00

                        Ντομάτες, νωπές ή διατηρημένες με απλή ψύξη

                        Από 1.12 έως 31.12.2012

                        39 450

                        Απαλλαγή (1)
                            (2)

                        Από 1.12 έως 31.12.2013

                        40 800

                        Από 1.12 έως 31.12.2014

                        42 150

                        Από 1.12 έως 31.12.2015 και για κάθε επόμενη περίοδο από 1.12 έως 31.12

                        43 500

                        09.1104

                        0702 00 00

                        Ντομάτες, νωπές ή διατηρημένες με απλή ψύξη

                        Από 1.1 έως 31.1.2013

                        39 450

                        Απαλλαγή (1)
                            (2)

                        Από 1.1 έως 31.1.2014

                        40 800

                        Από 1.1 έως 31.1.2015

                        42 150

                        Από 1.1 έως 31.1.2016 και για κάθε επόμενη περίοδο από 1.1 έως 31.1

                        43 500

                        09.1104

                        0702 00 00

                        Ντομάτες, νωπές ή διατηρημένες με απλή ψύξη

                        Από 1.2 έως 28.2.2013

                        39 450

                        Απαλλαγή (1)
                            (2)

                        Από 1.2 έως 28.2.2014

                        40 800

                        Από 1.2 έως 28.2.2015

                        42 150

                        Από 1.2 έως 29.2.2016 και για κάθε επόμενη περίοδο από 1.2 έως 28/29.2

                        43 500

                        09.1104

                        0702 00 00

                        Ντομάτες, νωπές ή διατηρημένες με απλή ψύξη

                        Από 1.3 έως 31.3.2013

                        39 450

                        Απαλλαγή (1)
                            (2)

                        Από 1.3 έως 31.3.2014

                        40 800

                        Από 1.3 έως 31.3.2015

                        42 150

                        Από 1.3 έως 31.3.2016 και για κάθε επόμενη περίοδο από 1.3 έως 31.3

                        43 500

                        09.1104

                        0702 00 00

                        Ντομάτες, νωπές ή διατηρημένες με απλή ψύξη

                        Από 1.4 έως 30.4.2013

                        20 700

                        Απαλλαγή (1)
                            (2)

                        Από 1.4 έως 30.4.2014

                        21 400

                        Από 1.4 έως 30.4.2015

                        22 100

                        Από 1.4 έως 30.4.2016 και για κάθε επόμενη περίοδο από 1.4 έως 30.4

                        22 800

                        09.1104

                        0702 00 00

                        Ντομάτες, νωπές ή διατηρημένες με απλή ψύξη

                        Από 1.5 έως 31.5.2013

                        6 250

                        Απαλλαγή (1)
                            (2)

                        Από 1.5 έως 31.5.2014

                        6 500

                        Από 1.5 έως 31.5.2015

                        6 750

                        Από 1.5 έως 31.5.2016 και για κάθε επόμενη περίοδο από 1.5 έως 31.5

                        7 000

                        09.1112 (3)

                        0702 00 00

                        Ντομάτες, νωπές ή διατηρημένες με απλή ψύξη

                        Από 1.11.2012 έως 31.5.2013 και για κάθε επόμενη περίοδο από 1.11 έως 31.5

                        28 000

                        Απαλλαγή (1)
                            (2)

                        09.1100

                        0703 20 00

                        Σκόρδα, νωπά ή διατηρημένα με απλή ψύξη

                        Από 1.10 έως 31.12.2012

                        375

                        Απαλλαγή

                        Από 1.1 έως 31.12.2013 και για κάθε έτος ακολούθως

                        1 500

                        09.1137

                        0707 00 05

                        Αγγούρια, νωπά ή διατηρημένα με απλή ψύξη

                        Από 1.11.2012 έως 31.5.2013

                        15 000

                        Απαλλαγή (1)
                            (4)

                        Από 1.11.2013 έως 31.5.2014

                        15 450

                        Από 1.11.2014 έως 31.5.2015

                        15 900

                        Από 1.11.2015 έως 31.5.2016

                        16 350

                        Από 1.11.2016 έως 31.5.2017 και για κάθε επόμενη περίοδο από 1.11 έως 31.5

                        16 800

                        09.1133

                        0709 93 10

                        Κολοκυθάκια, νωπά ή διατηρημένα με απλή ψύξη

                        Από 1.10.2012 έως 20.4.2013

                        50 000

                        Απαλλαγή (1)
                            (5)

                        Από 1.10.2013 έως 20.4.2014

                        51 500

                        Από 1.10.2014 έως 20.4.2015

                        53 000

                        Από 1.10.2015 έως 20.4.2016

                        54 500

                        Από 1.10.2016 έως 20.4.2017 και για κάθε επόμενη περίοδο από 1.10 έως 20.4

                        56 000

                        09.1130

                        0805 20 10

                        05

                        Κλημεντίνες νωπές

                        Από 1.11.2012 έως 28.2.2013 και για κάθε επόμενη περίοδο από 1.11 έως 28/29.2

                        175 000

                        Απαλλαγή (1)
                            (6)

                        09.1118

                        0810 10 00

                        Φράουλες νωπές

                        Από 1.4 έως 30.4.2013 και για κάθε επόμενη περίοδο από 1.4 έως 30.4

                        3 600

                        Απαλλαγή

                        09.1101

                        0810 10 00

                        Φράουλες νωπές

                        Από 1.5 έως 31.5.2013 και για κάθε επόμενη περίοδο από 1.5 έως 31.5

                        1 000

                        6,4 MIN 1,2 ευρώ/100 kg/καθαρού βάρους

                        09.1103

                        1702 50 00

                        Χημικώς καθαρή φρουκτόζη

                        Από 1.10 έως 31.12.2012

                        150

                        Απαλλαγή

                        Από 1.1 έως 31.12.2013 και για κάθε έτος ακολούθως

                        600

         (1)  Η απαλλαγή εφαρμόζεται μόνον στο τμήμα του δασμού κατ’ αξία.

         (2)  Στο πλαίσιο της συγκεκριμένης δασμολογικής ποσόστωσης, ο ειδικός δασμός που προβλέπεται στην κατάσταση παραχωρήσεων της Ευρωπαϊκής Ένωσης προς τον ΠΟΕ μηδενίζεται, εφόσον η τιμή εισόδου δεν είναι μικρότερη από 461 ευρώ/τόνο, που είναι η τιμή εισόδου που συμφωνήθηκε μεταξύ της Ευρωπαϊκής Ένωσης και του Μαρόκου. Εάν η τιμή εισόδου μιας αποστολής είναι κατά 2, 4, 6 ή 8 % χαμηλότερη από τη συμφωνηθείσα τιμή εισόδου, ο ειδικός δασμός τελωνειακής ποσόστωσης είναι αντίστοιχα ίσος προς 2, 4, 6 ή 8 % της εν λόγω συμφωνηθείσας τιμής εισόδου. Σε περίπτωση που η τιμή εισόδου μιας αποστολής είναι χαμηλότερη από το 92 % της συμφωνηθείσας τιμής εισόδου, εφαρμόζεται ο πάγιος ειδικός δασμός που έχει καθοριστεί στο πλαίσιο του ΠΟΕ.

         (3)  Προκειμένου να περιοριστεί η μηνιαία χρήση της εν λόγω δασμολογικής ποσόστωσης σε 8 400 τόνους (καθαρό βάρος), η διαχείρισή της γίνεται ως μητρική δασμολογική ποσόστωση με 7 μηνιαίες επιμέρους δασμολογικές ποσοστώσεις που εφαρμόζονται με αύξοντα αριθμό 09.1193. Η αίτηση για το όφελος από την εν λόγω δασμολογική ποσόστωση γίνεται δηλώνοντας μόνο τον αύξοντα αριθμό της επιμέρους δασμολογικής ποσόστωσης 09.1193.

         (4)  Στο πλαίσιο της συγκεκριμένης δασμολογικής ποσόστωσης, ο ειδικός δασμός που προβλέπεται στην κατάσταση παραχωρήσεων της Ευρωπαϊκής Ένωσης προς τον ΠΟΕ μηδενίζεται, εφόσον η τιμή εισόδου δεν είναι μικρότερη από 449 ευρώ/τόνο, που είναι η τιμή εισόδου που συμφωνήθηκε μεταξύ της Ευρωπαϊκής Ένωσης και του Μαρόκου. Εάν η τιμή εισόδου μιας αποστολής είναι κατά 2, 4, 6 ή 8 % χαμηλότερη από τη συμφωνηθείσα τιμή εισόδου, ο ειδικός δασμός τελωνειακής ποσόστωσης είναι αντίστοιχα ίσος προς 2, 4, 6 ή 8 % της εν λόγω συμφωνηθείσας τιμής εισόδου. Σε περίπτωση που η τιμή εισόδου μιας αποστολής είναι χαμηλότερη από το 92 % της συμφωνηθείσας τιμής εισόδου, εφαρμόζεται ο πάγιος ειδικός δασμός που έχει καθοριστεί στο πλαίσιο του ΠΟΕ.

         (5)  Στο πλαίσιο της συγκεκριμένης δασμολογικής ποσόστωσης, ο ειδικός δασμός που προβλέπεται στην κατάσταση παραχωρήσεων της Ευρωπαϊκής Ένωσης προς τον ΠΟΕ μηδενίζεται εφόσον η τιμή εισόδου δεν είναι μικρότερη από

                  —

                  424 ευρώ/τόνο για την περίοδο από την 1η Οκτωβρίου έως τις 31 Ιανουαρίου και από την 1η έως τις 20 Απριλίου, ποσό το οποίο είναι η συμφωνηθείσα τιμή εισόδου μεταξύ της Ευρωπαϊκής Ένωσης και του Μαρόκου,

                  —

                  για την περίοδο από την 1η Φεβρουαρίου έως τις 31 Μαρτίου, εφαρμόζεται η τιμή εισόδου “ΠΟΕ” των 413 ευρώ/τόνο, η οποία είναι ευνοϊκότερη από τη συμφωνηθείσα τιμή εισόδου.

            Εάν η τιμή εισόδου μιας αποστολής είναι κατά 2, 4, 6 ή 8 % χαμηλότερη από τη συμφωνηθείσα τιμή εισόδου, ο ειδικός δασμός τελωνειακής ποσόστωσης είναι αντίστοιχα ίσος προς 2, 4, 6 ή 8 % της εν λόγω συμφωνηθείσας τιμής εισόδου. Σε περίπτωση που η τιμή εισόδου μιας εισαγόμενης παρτίδας είναι χαμηλότερη από το 92 % της συμφωνηθείσας τιμής εισόδου, εφαρμόζεται ο πάγιος ειδικός δασμός που έχει καθοριστεί στο πλαίσιο του ΠΟΕ.

         (6)  Στο πλαίσιο της συγκεκριμένης δασμολογικής ποσόστωσης, ο ειδικός δασμός που προβλέπεται στην κατάσταση παραχωρήσεων της Ευρωπαϊκής Ένωσης προς τον ΠΟΕ μηδενίζεται, εφόσον η τιμή εισόδου δεν είναι μικρότερη από 484 ευρώ/τόνο, που είναι η τιμή εισόδου που συμφωνήθηκε μεταξύ της Ευρωπαϊκής Ένωσης και του Μαρόκου. Εάν η τιμή εισόδου μιας αποστολής είναι κατά 2, 4, 6 ή 8 % χαμηλότερη από τη συμφωνηθείσα τιμή εισόδου, ο ειδικός δασμός τελωνειακής ποσόστωσης είναι αντίστοιχα ίσος προς 2, 4, 6 ή 8 % της εν λόγω συμφωνηθείσας τιμής εισόδου. Σε περίπτωση που η τιμή εισόδου μιας αποστολής είναι χαμηλότερη από το 92 % της συμφωνηθείσας τιμής εισόδου, εφαρμόζεται ο πάγιος ειδικός δασμός που έχει καθοριστεί στο πλαίσιο του ΠΟΕ.»


title: Εκτελεστικός κανονισμός (ΕΕ) αριθ. 69/2012 της Επιτροπής, της 26ης Ιανουαρίου 2012 , σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Ιανουαρίου του 2012 με τον εκτελεστικό κανονισμό (ΕΕ) αριθ. 1273/2011

text:
               27.1.2012

               EL

               Επίσημη Εφημερίδα της Ευρωπαϊκής Ένωσης

               L 24/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 69/2012 ΤΗΣ ΕΠΙΤΡΟΠΉΣ
   της 26ης Ιανουαρίου 2012
   σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Ιανουαρίου του 2012 με τον εκτελεστικό κανονισμό (ΕΕ) αριθ. 1273/2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Έχοντας υπόψη τον εκτελεστικό κανονισμό (ΕΕ) αριθ. 1273/2011 της Επιτροπής, της 7ης Δεκεμβρίου 2011, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού (3), και ιδίως το άρθρο 5 πρώτο εδάφιο,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 1273/2011 άνοιξε ορισμένες δασμολογικές ποσοστώσεις εισαγωγής ρυζιού και θραυσμάτων ρυζιού και καθόρισε τον τρόπο διαχείρισης των ποσοστώσεων αυτών που κατανέμονται ανά χώρα καταγωγής και υποδιαιρούνται σε πολλές υποπεριόδους σύμφωνα με το παράρτημα I του εν λόγω εκτελεστικού κανονισμού.

               (2)

               Η υποπερίοδος του μηνός Ιανουαρίου είναι η πρώτη υποπερίοδος για τις ποσοστώσεις που προβλέπονται στο άρθρο 1 παράγραφος 1 στοιχεία α), β), γ) και δ) του εκτελεστικού κανονισμού (ΕΕ) αριθ. 1273/2011.

               (3)

               Από τις κοινοποιήσεις που απεστάλησαν βάσει του στοιχείου α) του άρθρου 8 του εκτελεστικού κανονισμού (ΕΕ) αριθ. 1273/2011 προκύπτει ότι για τις ποσοστώσεις με αύξοντα αριθμό 09.4154 – 09.4112 – 09.4116 – 09.4117 – 09.4118 – 09.4119 – 09.4166 οι αιτήσεις που υποβλήθηκαν κατά τις δέκα πρώτες εργάσιμες ημέρες του μηνός Ιανουαρίου 2012, σύμφωνα με το άρθρο 4 παράγραφος 1 του εν λόγω εκτελεστικού κανονισμού, αφορούν ποσότητα η οποία υπερβαίνει τη διαθέσιμη ποσότητα. Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό συντελεστή κατανομής που πρέπει να εφαρμόζεται στην αιτούμενη ποσότητα για τις σχετικές ποσοστώσεις.

               (4)

               Από τις προαναφερόμενες κοινοποιήσεις προκύπτει επίσης ότι για τις ποσοστώσεις με αύξοντα αριθμό 09.4127 – 09.4128 – 09.4148 – 09.4149 – 09.4150 – 09.4152 – 09.4153 οι αιτήσεις που υποβλήθηκαν κατά τις δέκα πρώτες εργάσιμες ημέρες του μηνός Ιανουαρίου του 2012, σύμφωνα με το άρθρο 4 παράγραφος 1 του εκτελεστικού κανονισμού (ΕΕ) αριθ. 1273/2011, αφορούν ποσότητα κατώτερη από τη διαθέσιμη ποσότητα.

               (5)

               Κρίνεται επίσης σκόπιμο να καθοριστεί για τις ποσοστώσεις με αύξοντα αριθμό 09.4127 – 09.4128 – 09.4148 – 09.4149 – 09.4150 – 09.4152 – 09.4153 – 09.4154 – 09.4112 – 09.4116 – 09.4117 – 09.4118 – 09.4119 – 09.4166 η συνολική διαθέσιμη ποσότητα για την επόμενη υποπερίοδο, σύμφωνα με το άρθρο 5 πρώτο εδάφιο του εκτελεστικού κανονισμού (ΕΕ) αριθ. 1273/2011.

               (6)

               Για να εξασφαλιστεί η αποτελεσματική διαχείριση της διαδικασίας έκδοσης πιστοποιητικών εισαγωγής, ο παρών κανονισμός πρέπει να αρχίσει να ισχύει αμέσως μετά τη δημοσίευσή του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για τις αιτήσεις πιστοποιητικών εισαγωγής ρυζιού στο πλαίσιο των ποσοστώσεων με αύξοντα αριθμό 09.4154 – 09.4112 – 09.4116 – 09.4117 – 09.4118 – 09.4119 – 09.4166 που αναφέρονται στον εκτελεστικό κανονισμό (ΕΕ) αριθ. 1273/2011, οι οποίες υποβλήθηκαν κατά τις δέκα πρώτες εργάσιμες ημέρες του μηνός Ιανουαρίου του 2012, εκδίδονται πιστοποιητικά για την αιτούμενη ποσότητα στην οποία εφαρμόζεται ο συντελεστής κατανομής που καθορίζεται στο παράρτημα του παρόντος κανονισμού.
   2.   Η συνολική διαθέσιμη ποσότητα, στο πλαίσιο των ποσοστώσεων με αύξοντα αριθμό 09.4127 – 09.4128 – 09.4148 – 09.4149 – 09.4150 – 09.4152 – 09.4153 – 09.4154 – 09.4112 – 09.4116 – 09.4117 – 09.4118 – 09.4119 – 09.4166 οι οποίες αναφέρονται στον εκτελεστικό κανονισμό (ΕΕ) αριθ. 1273/2011 για την επόμενη υποπερίοδο, καθορίζεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Ιανουαρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 325 της 8.12.2011, σ. 6.

      ΠΑΡΑΡΤΗΜΑ

         Ποσότητες που κατανέμονται στο πλαίσιο της υποπεριόδου του Ιανουαρίου του 2012 και διαθέσιμες ποσότητες για την επόμενη υποπερίοδο, κατ’ εφαρμογή του εκτελεστικού κανονισμού (ΕΕ) αριθ. 1273/2011

                  α)

                  Ποσόστωση λευκασμένου ή ημιλευκασμένου ρυζιού του κωδικού ΣΟ 1006 30 που προβλέπεται στο άρθρο 1 παράγραφος 1 στοιχείο α) του εκτελεστικού κανονισμού (ΕΕ) αριθ. 1273/2011:

                              Καταγωγή

                              Αύξων αριθμός

                              Συντελεστής κατανομής για την υποπερίοδο του μηνός Ιανουαρίου του 2012
                              (σε %)

                              Συνολική διαθέσιμη ποσότητα για την υποπερίοδο του μηνός Απριλίου του 2012
                              (σε kg)

                              ΗΠΑ

                              09.4127

                              — (1)

                              23 803 600

                              Ταϊλάνδη

                              09.4128

                              — (1)

                              9 812 999

                              Αυστραλία

                              09.4129

                              — (2)

                              1 019 000

                              Άλλες χώρες καταγωγής

                              09.4130

                              — (2)

                              1 805 000

                  β)

                  Ποσόστωση αποφλοιωμένου ρυζιού του κωδικού ΣΟ 1006 20 που προβλέπεται στο άρθρο 1 παράγραφος 1 στοιχείο β) του εκτελεστικού κανονισμού (ΕΕ) αριθ. 1273/2011:

                              Καταγωγή

                              Αύξων αριθμός

                              Συντελεστής κατανομής για την υποπερίοδο του μηνός Ιανουαρίου του 2012
                              (σε %)

                              Συνολική διαθέσιμη ποσότητα για την υποπερίοδο του μηνός Ιουλίου του 2012
                              (σε kg)

                              Όλες οι χώρες

                              09.4148

                              — (3)

                              1 634 000

                  γ)

                  Ποσόστωση θραυσμάτων ρυζιού του κωδικού ΣΟ 1006 40 00 που προβλέπεται στο άρθρο 1 παράγραφος 1 στοιχείο γ) του εκτελεστικού κανονισμού (ΕΕ) αριθ. 1273/2011:

                              Καταγωγή

                              Αύξων αριθμός

                              Συντελεστής κατανομής για την υποπερίοδο του μηνός Ιανουαρίου του 2012
                              (σε %)

                              Συνολική διαθέσιμη ποσότητα για την υποπερίοδο του μηνός Ιουλίου του 2012
                              (σε kg)

                              Ταϊλάνδη

                              09.4149

                              — (4)

                              44 047 269

                              Αυστραλία

                              09.4150

                              — (5)

                              16 000 000

                              Γουιάνα

                              09.4152

                              — (5)

                              11 000 000

                              ΗΠΑ

                              09.4153

                              — (4)

                              5 455 000

                              Άλλες χώρες καταγωγής

                              09.4154

                              1,447729

                              6 000 011

                  δ)

                  Ποσόστωση λευκασμένου ή ημιλευκασμένου ρυζιού του κωδικού ΣΟ 1006 30 που προβλέπεται στο άρθρο 1 παράγραφος 1 στοιχείο δ) του εκτελεστικού κανονισμού (ΕΕ) αριθ. 1273/2011:

                              Καταγωγή

                              Αύξων αριθμός

                              Συντελεστής κατανομής για την υποπερίοδο του μηνός Ιανουαρίου του 2012
                              (σε %)

                              Συνολική διαθέσιμη ποσότητα για την υποπερίοδο του μηνός Ιουλίου του 2012
                              (σε kg)

                              Ταϊλάνδη

                              09.4112

                              1,073576

                              0

                              ΗΠΑ

                              09.4116

                              2

                              0

                              Ινδία

                              09.4117

                              0,91078

                              0

                              Πακιστάν

                              09.4118

                              0,933048

                              0

                              Άλλες χώρες καταγωγής

                              09.4119

                              0,997548

                              0

                              Όλες οι χώρες

                              09.4166

                              0,842279

                              17 011 014

         (1)  Οι αιτήσεις αφορούν ποσότητες κατώτερες από ή ίσες με τις διαθέσιμες ποσότητες: επομένως, όλες οι αιτήσεις μπορούν να γίνουν αποδεκτές.

         (2)  Δεν υπάρχουν διαθέσιμες ποσότητες για την εν λόγω υποπερίοδο.

         (3)  Δεν εφαρμόζεται ο συντελεστής κατανομής για την εν λόγω υποπερίοδο: δεν διαβιβάστηκε στην Επιτροπή καμία αίτηση πιστοποιητικού.

         (4)  Οι αιτήσεις αφορούν ποσότητες κατώτερες από ή ίσες με τις διαθέσιμες ποσότητες: επομένως, όλες οι αιτήσεις μπορούν να γίνουν αποδεκτές.

         (5)  Δεν εφαρμόζεται ο συντελεστής κατανομής για την εν λόγω υποπερίοδο: δεν διαβιβάστηκε στην Επιτροπή καμία αίτηση πιστοποιητικού.


title: Εκτελεστικός κανονισμός (ΕΕ) αριθ. 468/2012 της Επιτροπής, της 1ης Ιουνίου 2012 , για την τροποποίηση του κανονισμού (ΕΕ) αριθ. 28/2012 για τον καθορισμό απαιτήσεων για την πιστοποίηση των εισαγωγών στην Ένωση και τη διαμετακόμιση μέσω της Ένωσης ορισμένων σύνθετων προϊόντων  Κείμενο που παρουσιάζει ενδιαφέρον για τον ΕΟΧ

text:
               5.6.2012

               EL

               Επίσημη Εφημερίδα της Ευρωπαϊκής Ένωσης

               L 144/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 468/2012 ΤΗΣ ΕΠΙΤΡΟΠΉΣ
   της 1ης Ιουνίου 2012
   για την τροποποίηση του κανονισμού (ΕΕ) αριθ. 28/2012 για τον καθορισμό απαιτήσεων για την πιστοποίηση των εισαγωγών στην Ένωση και τη διαμετακόμιση μέσω της Ένωσης ορισμένων σύνθετων προϊόντων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 παράγραφος 5,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 28/2012 της Επιτροπής (2) καθορίζει κανόνες για την πιστοποίηση των αποστολών ορισμένων σύνθετων προϊόντων τα οποία εισάγονται στην Ένωση από τρίτες χώρες, συμπεριλαμβανομένων των σύνθετων προϊόντων που περιέχουν μεταποιημένα προϊόντα αυγών.

               (2)

               Σύμφωνα με τον κανονισμό (ΕΕ) αριθ. 28/2012, οι αποστολές των σύνθετων προϊόντων που εισάγονται στην Ένωση ή διαμετακομίζονται μέσω αυτής συνοδεύονται από υγειονομικό πιστοποιητικό σύμφωνα με τα υποδείγματα που παρατίθενται στα παραρτήματα I και ΙΙ του εν λόγω κανονισμού και συμμορφώνονται με τους όρους που προβλέπονται στο εν λόγω πιστοποιητικό.

               (3)

               Τα υποδείγματα πιστοποιητικών που παρατίθενται στα παραρτήματα I και ΙΙ του κανονισμού (ΕΕ) αριθ. 28/2012 δεν περιλαμβάνουν επί του παρόντος λεπτομερείς όρους όσον αφορά τα μεταποιημένα προϊόντα αυγών που περιέχονται στα σύνθετα προϊόντα τα οποία εισάγονται στην Ένωση ή διαμετακομίζονται μέσω αυτής.

               (4)

               Ο κανονισμός (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για καθορισμό των απαιτήσεων κτηνιατρικής πιστοποίησης (3) καθορίζει τις απαιτήσεις κτηνιατρικής πιστοποίησης για τις εισαγωγές στην Ένωση και τη διαμετακόμιση μέσω αυτής ορισμένων εμπορευμάτων, συμπεριλαμβανομένων των προϊόντων αυγών. Προβλέπει ότι τα εμπορεύματα που εισάγονται στην Ένωση ή διαμετακομίζονται μέσω της Ένωσης πρέπει να συνοδεύονται από κτηνιατρικό πιστοποιητικό για το συγκεκριμένο εμπόρευμα και να συμμορφώνονται με τους όρους που καθορίζονται σε αυτό.

               (5)

               Τα μεταποιημένα προϊόντα αυγών συνιστούν δυνητικό κίνδυνο για την υγεία των ζώων, μεταξύ άλλων όταν χρησιμοποιούνται για την παρασκευή ορισμένων σύνθετων προϊόντων. Επομένως, είναι σκόπιμο να εφαρμόζονται και στα μεταποιημένα προϊόντα αυγών που χρησιμοποιούνται για την παρασκευή σύνθετων προϊόντων οι ίδιοι όροι τους οποίους πρέπει να πληρούν τα προϊόντα αυγών σύμφωνα με τον κανονισμό (ΕΚ) αριθ. 798/2008, όταν τα εν λόγω προϊόντα εισάγονται στην Ένωση ή διαμετακομίζονται μέσω αυτής.

               (6)

               Τα υποδείγματα πιστοποιητικών που παρατίθενται στα παραρτήματα I και ΙΙ του κανονισμού (ΕΕ) αριθ. 28/2012 περιλαμβάνουν τον όρο ότι η χώρα καταγωγής των προϊόντων με βάση το κρέας ή των γαλακτοκομικών προϊόντων που χρησιμοποιούνται για την παρασκευή σύνθετων προϊόντα που εισάγονται στην Ένωση ή διαμετακομίζονται μέσω αυτής έχει το δικαίωμα, βάσει της σχετικής ενωσιακής νομοθεσίας να εξάγει στην Ένωση προϊόντα με βάση το κρέας ή τα γαλακτοκομικά προϊόντα. Επιπλέον, τα εν λόγω υποδείγματα πιστοποιητικών περιλαμβάνουν τον όρο ότι η χώρα καταγωγής των προϊόντων με βάση το κρέας ή των γαλακτοκομικών προϊόντων πρέπει να είναι η ίδια με τη χώρα εξαγωγής των σύνθετων προϊόντων.

               (7)

               Οι δύο αυτοί όροι διασφαλίζουν ότι τα προϊόντα με βάση το κρέας και τα γαλακτοκομικά προϊόντα καταγωγής τρίτων χωρών τα οποία χρησιμοποιούνται για την παρασκευή σύνθετων προϊόντων συμμορφώνονται με τους ενωσιακούς κανόνες για την προστασία της ανθρώπινης υγείας και της υγείας των ζώων. Ωστόσο, ο όρος ότι η χώρα καταγωγής πρέπει να είναι η ίδια με τη χώρα εξαγωγής δεν επιτρέπει την εισαγωγή στην Ένωση ή τη διαμετακόμιση μέσω της Ένωσης σύνθετων προϊόντων που εξάγονται από τρίτη χώρα αλλά περιέχουν προϊόντα με βάση το κρέας και γαλακτοκομικά προϊόντα τα οποία κατάγονται από την Ένωση.

               (8)

               Τα προϊόντα με βάση το κρέας και τα γαλακτοκομικά προϊόντα που κατάγονται από την Ένωση συμμορφώνονται με τους όρους προστασίας της ανθρώπινης υγείας και της υγείας των ζώων που προβλέπονται στην ενωσιακή νομοθεσία. Επομένως, είναι σκόπιμο να τροποποιηθούν οι όροι οι οποίοι περιλαμβάνονται στα υποδείγματα πιστοποιητικών που παρατίθενται στα παραρτήματα I και ΙΙ του κανονισμού (ΕΕ) αριθ. 28/2012 ώστε να επιτρέπεται η χρήση προϊόντων με βάση το κρέας και γαλακτοκομικών προϊόντων καταγόμενων από την Ένωση για την παρασκευή σύνθετων προϊόντων σε τρίτες χώρες από τις οποίες επιτρέπεται η εξαγωγή σύνθετων προϊόντων στην Ένωση.

               (9)

               Η απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες (4), προβλέπει ότι τα κράτη μέλη πρέπει να επιτρέπουν την εισαγωγή στην Ένωση προϊόντων με βάση το κρέας τα οποία συμμορφώνονται με τους όρους σχετικά με την καταγωγή και την επεξεργασία που παρατίθενται στο παράρτημα II της εν λόγω απόφασης. Στο εν λόγω παράρτημα καθορίζονται οι κανόνες σχετικά με τη μη ειδική επεξεργασία (επεξεργασία Α) στην οποία πρέπει να υποβάλλονται τα εισαγόμενα προϊόντα στην περίπτωση που κατάγονται από τρίτες χώρες στις οποίες το καθεστώς υγείας των ζώων δεν συνιστά κίνδυνο για το καθεστώς υγείας των ζώων στην Ένωση. Δεδομένου ότι τα εν λόγω προϊόντα μπορούν να εισάγονται απευθείας στην Ένωση, είναι σκόπιμο να τροποποιηθούν οι όροι που προβλέπονται στα υποδείγματα πιστοποιητικών που παρατίθενται στα παραρτήματα I και ΙΙ του κανονισμού (ΕΕ) αριθ. 28/2012 ώστε να επιτρέπεται να χρησιμοποιούνται τέτοια προϊόντα με βάση το κρέας για την παρασκευή σύνθετων προϊόντων σε τρίτες χώρες από τις οποίες επιτρέπεται η εξαγωγή σύνθετων προϊόντων στην Ένωση, υπό την προϋπόθεση ότι η τρίτη χώρα που εξάγει σύνθετα προϊόντα διασφαλίζει ότι τα εν λόγω προϊόντα με βάση το κρέας συμμορφώνονται με τις απαιτήσεις υγείας και καταγωγής που προβλέπονται στην ενωσιακή νομοθεσία και ότι έχει το δικαίωμα να εξάγει η ίδια στην Ένωση τα ίδια προϊόντα με βάση το κρέας υπό τους ίδιους όρους.

               (10)

               Ο κανονισμός (ΕΕ) αριθ. 605/2010 της Επιτροπής, της 2ας Ιουλίου 2010, σχετικά με τον καθορισμό όρων για την υγεία των ζώων, τη δημόσια υγεία και την κτηνιατρική πιστοποίηση όσον αφορά την εισαγωγή στην Ευρωπαϊκή Ένωση νωπού γάλακτος και γαλακτοκομικών προϊόντων που προορίζονται για ανθρώπινη κατανάλωση (5) προβλέπει ότι τα κράτη μέλη πρέπει να επιτρέπουν την εισαγωγή αποστολών νωπού γάλακτος και γαλακτοκομικών προϊόντων από τις τρίτες χώρες ή τα μέρη τρίτων χωρών που παρατίθενται στη στήλη Α του παραρτήματος I του εν λόγω κανονισμού. Επιπλέον, ο κανονισμός (ΕΕ) αριθ. 605/2010 προβλέπει ότι τα κράτη μέλη πρέπει να επιτρέπουν την εισαγωγή αποστολών ορισμένων γαλακτοκομικών προϊόντων από τις τρίτες χώρες ή τα μέρη τρίτων χωρών στα οποία δεν υπάρχει κίνδυνος αφθώδους πυρετού που παρατίθενται στη στήλη Β του παραρτήματος του εν λόγω κανονισμού, υπό την προϋπόθεση ότι τα εν λόγω γαλακτοκομικά προϊόντα έχουν υποβληθεί σε παστερίωση ή έχουν παραχθεί από νωπό γάλα που έχει υποβληθεί σε παστερίωση που περιλαμβάνει μία θερμική επεξεργασία, όπως ορίζεται στον εν λόγω κανονισμό. Δεδομένου ότι τα εν λόγω προϊόντα μπορούν να εισάγονται απευθείας στην Ένωση, είναι σκόπιμο να τροποποιηθούν οι όροι που προβλέπονται στα υποδείγματα πιστοποιητικών τα οποία παρατίθενται στα παραρτήματα I και ΙΙ του κανονισμού (ΕΕ) αριθ. 28/2012, ώστε να επιτρέπεται να χρησιμοποιούνται τέτοια γαλακτοκομικά προϊόντα για την παρασκευή σύνθετων προϊόντων σε τρίτες χώρες από τις οποίες επιτρέπεται η εξαγωγή σύνθετων προϊόντων στην Ένωση, υπό την προϋπόθεση ότι η τρίτη χώρα που εξάγει τα σύνθετα προϊόντα διασφαλίζει ότι τα εν λόγω γαλακτοκομικά προϊόντα συμμορφώνονται με τις απαιτήσεις υγείας και καταγωγής που προβλέπονται στην ενωσιακή νομοθεσία και ότι έχει το δικαίωμα να εξάγει η ίδια στην Ένωση τα ίδια γαλακτοκομικά προϊόντα υπό τους ίδιους όρους.

               (11)

               Επομένως, είναι σκόπιμο να τροποποιηθεί αναλόγως ο κανονισμός (ΕΕ) αριθ. 28/2012.

               (12)

               Για να αποφευχθεί τυχόν διαταραχή του εμπορίου, πρέπει να επιτραπεί για μια μεταβατική περίοδο η χρήση πιστοποιητικών που εκδόθηκαν σύμφωνα με τον κανονισμό (ΕΕ) αριθ. 28/2012 πριν από την έναρξη ισχύος του παρόντος κανονισμού.

               (13)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα I και ΙΙ του κανονισμού (ΕΕ) αριθ. 28/2012 αντικαθίστανται από το κείμενο του παραρτήματος του παρόντος κανονισμού.
   Άρθρο 2
   Για μεταβατική περίοδο έως τις 31 Δεκεμβρίου 2012, εξακολουθούν να εισάγονται στην Ένωση οι αποστολές σύνθετων προϊόντων που συνοδεύονται από πιστοποιητικά τα οποία εκδόθηκαν πριν από την 1η Οκτωβρίου 2012 σύμφωνα με τα υποδείγματα που παρατίθενται στα παραρτήματα I και ΙΙ του κανονισμού (ΕΕ) αριθ. 28/2012 πριν από τις τροποποιήσεις που εισάγονται με τον παρόντα κανονισμό.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Ιουνίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 18 της 23.1.2003, σ. 11.

      (2)  ΕΕ L 12 της 14.1.2012, σ. 1.

      (3)  ΕΕ L 226 της 23.8.2008, σ. 1.

      (4)  ΕΕ L 312 της 30.11.2007, σ. 49.

      (5)  ΕΕ L 175 της 10.7.2010, σ. 1.

      ΠΑΡΑΡΤΗΜΑ
      «
            ΠΑΡΑΡΤΗΜΑ I

               Υπόδειγμα υγειονομικού πιστοποιητικού για την εισαγωγή στην Ευρωπαϊκή Ένωση σύνθετων προϊόντων που προορίζονται για ανθρώπινη κατανάλωση

            ΠΑΡΑΡΤΗΜΑ II

               Υπόδειγμα υγειονομικού πιστοποιητικού για τη διαμετακόμιση μέσω της Ευρωπαϊκής Ένωσης ή την αποθήκευση στην Ευρωπαϊκή Ένωση σύνθετων προϊόντων που προορίζονται για ανθρώπινη κατανάλωση

         »


title: Εκτελεστικός κανονισμός (ΕΕ) αριθ. 743/2013 της Επιτροπής, της 31ης Ιουλίου 2013 , για τη θέσπιση προστατευτικών μέτρων όσον αφορά τις εισαγωγές δίθυρων μαλακίων από την Τουρκία που προορίζονται για κατανάλωση από τον άνθρωπο  Κείμενο που παρουσιάζει ενδιαφέρον για τον ΕΟΧ

text:
               1.8.2013

               EL

               Επίσημη Εφημερίδα της Ευρωπαϊκής Ένωσης

               L 205/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 743/2013 ΤΗΣ ΕΠΙΤΡΟΠΉΣ
   της 31ης Ιουλίου 2013
   για τη θέσπιση προστατευτικών μέτρων όσον αφορά τις εισαγωγές δίθυρων μαλακίων από την Τουρκία που προορίζονται για κατανάλωση από τον άνθρωπο
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (1), και ιδίως το άρθρο 22 παράγραφος 1,
   Εκτιμώντας τα ακόλουθα:

               (1)

               Η υπηρεσία ελέγχου της Επιτροπής, το Γραφείο Τροφίμων και Κτηνιατρικών Θεμάτων, προέβη σε έλεγχο παρακολούθησης στην Τουρκία για να αξιολογήσει τους επίσημους ελέγχους της παραγωγής αλιευτικών προϊόντων και δίθυρων μαλακίων που προορίζονται για εξαγωγή στην Ένωση. Ο έλεγχος διαπίστωσε αρκετές αδυναμίες στην εφαρμογή των επίσημων ελέγχων και ιδιαίτερα σημαντικές ελλείψεις όσον αφορά τις αναλύσεις στα επίσημα εργαστήρια που επισκέφθηκε η ομάδα της αποστολής. Κατά συνέπεια, η τουρκική αρμόδια αρχή δεν μπορεί να εγγυηθεί αξιόπιστα την τήρηση των προτύπων υγείας της Ένωσης για όλα τα δίθυρα μαλάκια που εξάγονται στην Ένωση.

               (2)

               Επιπλέον, τα κράτη μέλη έχουν κοινοποιήσει μεγάλο αριθμό μη συμμορφούμενων αποστολών δίθυρων μαλακίων καταγωγής Τουρκίας, οι οποίες δεν πληρούσαν τα μικροβιολογικά πρότυπα της Ένωσης.

               (3)

               Με σκοπό να προστατευθεί η ανθρώπινη υγεία, είναι σκόπιμο να υπαχθούν τα δίθυρα μαλάκια καταγωγής Τουρκίας σε κατάλληλους ελέγχους, έτσι ώστε να προλαμβάνεται η κυκλοφορία στην αγορά προϊόντων που είναι ακατάλληλα για κατανάλωση από τον άνθρωπο. Οι αρμόδιες αρχές θα πρέπει να θέτουν τις εν λόγω αποστολές υπό επίσημη κράτηση στον συνοριακό σταθμό ελέγχου όπου γίνεται η είσοδος στην Ένωση, έως ότου λάβουν τα αποτελέσματα των ελέγχων αυτών.

               (4)

               Η πολύ σύντομη διάρκεια αποθήκευσης των ζώντων και διατηρημένων με απλή ψύξη δίθυρων μαλακίων αποκλείει τη δοκιμή στα σύνορα της Ένωσης ως λιγότερο περιοριστικό εμπορικό μέτρο. Οι αποστολές αυτών των μαλακίων θα ήταν ακατάλληλες για ανθρώπινη κατανάλωση πριν από την έκδοση των εργαστηριακών αποτελεσμάτων. Ως εκ τούτου, είναι σκόπιμο να ανασταλούν οι εισαγωγές στην Ένωση ζώντων και διατηρημένων με απλή ψύξη δίθυρων μαλακίων καταγωγής Τουρκίας έως ότου οι τουρκικές αρχές θα είναι σε θέση να παρέχουν τις αναγκαίες εγγυήσεις.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο παρών κανονισμός ισχύει για ζώντα, διατηρημένα με απλή ψύξη, κατεψυγμένα και μεταποιημένα δίθυρα μαλάκια που προορίζονται για κατανάλωση από τον άνθρωπο, καταγωγής Τουρκίας.
   Άρθρο 2
   Τα κράτη μέλη δεν επιτρέπουν την εισαγωγή στην Ένωση ζώντων και διατηρημένων με απλή ψύξη δίθυρων μαλακίων από την Τουρκία.
   Άρθρο 3
   1.   Τα κράτη μέλη, χρησιμοποιώντας κατάλληλα προγράμματα δειγματοληψίας και μεθόδους ανίχνευσης, διεξάγουν δοκιμές σε αποστολές κατεψυγμένων και μεταποιημένων δίθυρων μαλακίων καταγωγής Τουρκίας, όπως προβλέπεται στην παράγραφο 2.
   Οι εν λόγω δοκιμές διενεργούνται στον συνοριακό σταθμό ελέγχου όπου γίνεται η είσοδος των αποστολών αυτών στην Ένωση.
   2.   Τα κράτη μέλη πραγματοποιούν τις απαραίτητες δοκιμές για τον προσδιορισμό:

               α)

               του επιπέδου μόλυνσης με Escherichia coli σε όλες τις αποστολές κατεψυγμένων δίθυρων μαλακίων·

               β)

               της παρουσίας θαλασσίων βιοτοξινών σε όλες τις αποστολές κατεψυγμένων ή μεταποιημένων δίθυρων μαλακίων.

         3.   Οι αποστολές υποβάλλονται στις δοκιμές που αναφέρονται στις παραγράφους 1 και 2 παραμένουν υπό την επίβλεψη των αρμόδιων αρχών στον οικείο συνοριακό σταθμό ελέγχου έως ότου ληφθούν και αξιολογηθούν τα αποτελέσματα των δοκιμών αυτών.
   4.   Σε περίπτωση που οι δοκιμές που προβλέπονται στις παραγράφους 1 και 2 δείχνουν ότι η αποστολή είναι πιθανό να είναι επιβλαβής για την υγεία του ανθρώπου, η αρμόδια αρχή κατάσχει και καταστρέφει αμέσως την αποστολή.
   Άρθρο 4
   Όλες οι δαπάνες που πραγματοποιούνται κατ’ εφαρμογή του παρόντος κανονισμού βαρύνουν τον υπεύθυνο της επιχείρησης τροφίμων ή τον εκπρόσωπό του που είναι υπεύθυνος για την αποστολή κατά τη στιγμή της άφιξης της εν λόγω αποστολής στον συνοριακό σταθμό επιθεώρησης όπου γίνεται η είσοδος στην Ένωση.
   Άρθρο 5
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ισχύει έως τις 4 Αυγούστου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Ιουλίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 24 της 30.1.1998, σ. 9.


title: Εκτελεστικός κανονισμός (ΕΕ) αριθ. 455/2013 της Επιτροπής, της 7ης Μαΐου 2013 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Ξηρά Σύκα Ταξιάρχη (Xira Syka Taxiarchi) (ΠΟΠ)]

text:
               17.5.2013

               EL

               Επίσημη Εφημερίδα της Ευρωπαϊκής Ένωσης

               L 133/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 455/2013 ΤΗΣ ΕΠΙΤΡΟΠΉΣ
   της 7ης Μαΐου 2013
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Ξηρά Σύκα Ταξιάρχη (Xira Syka Taxiarchi) (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1151/2012 άρχισε να ισχύει στις 3 Ιανουαρίου 2013. Κατήργησε και αντικατέστησε τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (2).

               (2)

               Σύμφωνα με το άρθρο 6 παράγραφος 2 του κανονισμού (ΕΚ) αριθ. 510/2006, η αίτηση που υπέβαλε η Ελλάδα για την καταχώριση της ονομασίας «Ξηρά Σύκα Ταξιάρχη» (Xira Syka Taxiarchi) δημοσιεύθηκε στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Μαΐου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 93 της 31.3.2006, σ. 12.

      (3)  ΕΕ C 155 της 1.6.2012, σ. 11.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα I της Συνθήκης:

         Κλάση 1.2.   Φρούτα, λαχανικά και δημητριακά, νωπά ή μεταποιημένα

      ΕΛΛΑΔΑ
      Ξηρά Σύκα Ταξιάρχη (Xira Syka Taxiarchi) (ΠΟΠ)


title: Εκτελεστικός κανονισμός (ΕΕ) 2015/1867 της Επιτροπής, της 19ης Οκτωβρίου 2015, για την τροποποίηση του κανονισμού (ΕΚ) αριθ. 494/2002 σχετικά με την υποχρέωση εκφόρτωσης αλιευμάτων

text:
               20.10.2015

               EL

               Επίσημη Εφημερίδα της Ευρωπαϊκής Ένωσης

               L 275/20

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1867 ΤΗΣ ΕΠΙΤΡΟΠΉΣ
   της 19ης Οκτωβρίου 2015
   για την τροποποίηση του κανονισμού (ΕΚ) αριθ. 494/2002 σχετικά με την υποχρέωση εκφόρτωσης αλιευμάτων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 850/98 του Συμβουλίου, της 30ής Μαρτίου 1998, για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών (1), και ιδίως το άρθρο 48,
   Εκτιμώντας τα ακόλουθα:

               (1)

               Σύμφωνα με τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (2), η σταδιακή κατάργηση των απορρίψεων με την καθιέρωση υποχρέωσης εκφόρτωσης για τα αλιεύματα ειδών υποκείμενων σε όρια αλιευμάτων και ειδών υποκείμενων σε ελάχιστα μεγέθη αποτελεί έναν από τους στόχους της κοινής αλιευτικής πολιτικής.

               (2)

               Σύμφωνα με το άρθρο 15 παράγραφος 1 στοιχείο γ) του κανονισμού (ΕΕ) αριθ. 1380/2013, η υποχρέωση εκφόρτωσης εφαρμόζεται, από την 1η Ιανουαρίου 2016, για τον μπακαλιάρο μερλούκιο στις αλιευτικές δραστηριότητες που καθορίζονται από το είδος αυτό.

               (3)

               Ορισμένες διατάξεις του κανονισμού (ΕΚ) αριθ. 494/2002 της Επιτροπής (3) έρχονται σε αντίθεση με την υποχρέωση εκφόρτωσης, επειδή υποχρεώνουν τους αλιείς να απορρίπτουν στη θάλασσα τα αλιεύματα μπακαλιάρου μερλούκιου που υπερβαίνουν ορισμένα όρια σύνθεσης των αλιευμάτων.

               (4)

               Οι εν λόγω διατάξεις του κανονισμού (ΕΚ) αριθ. 494/2002 θα πρέπει, συνεπώς, να τροποποιηθούν, μέσω της υποχρεωτικής επιβολής, για όλα τα ανεπιθύμητα αλιεύματα μπακαλιάρου μερλούκιου, εκφόρτωσης και προσμέτρησής τους στις ποσοστώσεις.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 494/2002 τροποποιείται ως εξής:

               1)

               Παρεμβάλλεται το ακόλουθο άρθρο 1α:
               «Άρθρο 1α
               Για τους σκοπούς του παρόντος κανονισμού, ως “ανεπιθύμητα αλιεύματα” νοούνται τυχαία αλιεύματα θαλάσσιων οργανισμών οι οποίοι, σύμφωνα με το άρθρο 15 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (4), πρέπει να εκφορτώνονται και να προσμετρώνται στις ποσοστώσεις είτε διότι το μέγεθός τους είναι μικρότερο από το ελάχιστο μέγεθος αναφοράς διατήρησης είτε διότι αλιεύθηκαν καθ' υπέρβαση των επιτρεπόμενων ποσοτήτων σύμφωνα με τους κανόνες σύνθεσης του αλιεύματος ή τους κανόνες για τα παρεμπίπτοντα αλιεύματα.

                  (4)  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).»."

               2)

               Στο άρθρο 2 προστίθεται η ακόλουθη παράγραφος 3:
               «3.   Η παράγραφος 1 δεν εφαρμόζεται για τα ανεπιθύμητα αλιεύματα που ανήκουν σε αλιεύματα μερλούκιου υπαγόμενου σε υποχρέωση εκφόρτωσης του άρθρου 15 του κανονισμού (ΕΕ) αριθ. 1380/2013. Τα εν λόγω ανεπιθύμητα αλιεύματα εκφορτώνονται και προσμετρώνται στις ποσοστώσεις.».

         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Οκτωβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 125 της 27.4.1998, σ. 1.

      (2)  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).

      (3)  Κανονισμός (ΕΚ) αριθ. 494/2002 της Επιτροπής, της 19ης Μαρτίου 2002, περί θεσπίσεως πρόσθετων τεχνικών μέτρων για την αποκατάσταση του αποθέματος μπακαλιάρου Merluccius merluccius στις υποπεριοχές ICES III, IV, V, VI και VII και στις διαιρέσεις ICES VIIIa,b,d,e (ΕΕ L 77 της 20.3.2002, σ. 8).


title: Εκτελεστικός κανονισμός (ΕΕ) 2017/454 της Επιτροπής, της 15ης Μαρτίου 2017, για την ανάκληση της αποδοχής ανάληψης υποχρέωσης για τέσσερις παραγωγούς-εξαγωγείς σύμφωνα με την εκτελεστική απόφαση 2013/707/ΕΕ για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων

text:
               16.3.2017

               EL

               Επίσημη Εφημερίδα της Ευρωπαϊκής Ένωσης

               L 71/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/454 ΤΗΣ ΕΠΙΤΡΟΠΉΣ
   της 15ης Μαρτίου 2017
   για την ανάκληση της αποδοχής ανάληψης υποχρέωσης για τέσσερις παραγωγούς-εξαγωγείς σύμφωνα με την εκτελεστική απόφαση 2013/707/ΕΕ για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης («η Συνθήκη»),
   Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός αντιντάμπινγκ»), και ιδίως το άρθρο 8,
   Έχοντας υπόψη τον κανονισμό (ΕΕ) 2016/1037 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Ένωσης (2) («ο βασικός κανονισμός κατά των επιδοτήσεων»), και ιδίως το άρθρο 13,
   Αφού ενημέρωσε τα κράτη μέλη,
   Εκτιμώντας τα ακόλουθα:
   A.   ΑΝΑΛΗΨΗ ΥΠΟΧΡΕΩΣΗΣ ΚΑΙ ΑΛΛΑ ΙΣΧΥΟΝΤΑ ΜΕΤΡΑ

               (1)

               Με τον κανονισμό (ΕΕ) αριθ. 513/2013 (3) η Ευρωπαϊκή Επιτροπή («η Επιτροπή») επέβαλε προσωρινό δασμό αντιντάμπινγκ στις εισαγωγές στην Ευρωπαϊκή Ένωση («η Ένωση») φωτοβολταϊκών συστοιχιών κρυσταλλικού πυριτίου («συστοιχίες») και βασικών συστατικών στοιχείων (δηλαδή κυψελών και πλακιδίων) καταγωγής ή προέλευσης Λαϊκής Δημοκρατίας της Κίνας («η ΛΔΚ»).

               (2)

               Μια ομάδα παραγωγών-εξαγωγέων εξουσιοδότησε το Εμπορικό Επιμελητήριο της Κίνας για Εισαγωγές και Εξαγωγές Μηχανημάτων και Ηλεκτρονικών Προϊόντων («CCCME») να υποβάλει εκ μέρους της στην Επιτροπή ανάληψη υποχρέωσης ως προς τις τιμές, και το επιμελητήριο όντως το έπραξε. Από τους όρους της εν λόγω ανάληψης υποχρέωσης ως προς την τιμή, είναι σαφές ότι αυτή αποτελεί σύνθεση των ατομικών αναλήψεων υποχρεώσεων ως προς τις τιμές για κάθε παραγωγό-εξαγωγέα, τις οποίες, για πρακτικούς λόγους, συντονίζει το CCCME.

               (3)

               Με την απόφαση 2013/423/ΕΕ (4) η Επιτροπή αποδέχθηκε την εν λόγω ανάληψη υποχρέωσης ως προς την τιμή όσον αφορά τον προσωρινό δασμό αντιντάμπινγκ. Με τον κανονισμό (ΕΕ) αριθ. 748/2013 (5) η Επιτροπή τροποποίησε τον κανονισμό (ΕΕ) αριθ. 513/2013 για να εισαγάγει τις τεχνικές αλλαγές που ήταν αναγκαίες λόγω της αποδοχής της ανάληψης υποχρέωσης όσον αφορά τον προσωρινό δασμό αντιντάμπινγκ.

               (4)

               Με τον εκτελεστικό κανονισμό (ΕΕ) αριθ. 1238/2013 (6) το Συμβούλιο επέβαλε οριστικό δασμό αντιντάμπινγκ στις εισαγωγές, εντός της Ένωσης, συστοιχιών και κυψελών καταγωγής ή προέλευσης ΛΔΚ («τα υπό εξέταση προϊόντα»). Με τον εκτελεστικό κανονισμό (ΕΕ) αριθ. 1239/2013 (7) το Συμβούλιο επέβαλε επίσης οριστικό αντισταθμιστικό δασμό στις εισαγωγές των υπό εξέταση προϊόντων στην Ένωση.

               (5)

               Μετά την κοινοποίηση, εκ μέρους ομάδας παραγωγών-εξαγωγέων («οι παραγωγοί-εξαγωγείς») και του CCCME, τροποποιημένης έκδοσης της ανάληψης υποχρέωσης ως προς την τιμή, η Επιτροπή επιβεβαίωσε με την εκτελεστική απόφαση 2013/707/ΕΕ (8) την αποδοχή της τροποποιημένης ανάληψης υποχρέωσης ως προς τις τιμές («η ανάληψη υποχρέωσης») για την περίοδο εφαρμογής των οριστικών μέτρων. Στο παράρτημα της εκτελεστικής απόφασης 2013/707/ΕΕ παρατίθενται οι παραγωγοί-εξαγωγείς για τους οποίους έγινε αποδεκτή η ανάληψη υποχρέωσης. Στους εν λόγω παραγωγούς-εξαγωγείς συγκαταλέγονται οι εταιρείες:

                           α)

                           GCL System Integration Technology Co. Ltd και οι συνδεδεμένες εταιρείες της στη ΛΔΚ, που καλύπτονται από κοινού από τον πρόσθετο κωδικό TARIC: B850 («GCL Technology»)

                           β)

                           Hareon Solar Technology Co. Ltd και οι συνδεδεμένες εταιρείες της στη ΛΔΚ και στην Ένωση, που καλύπτονται από κοινού από τον πρόσθετο κωδικό TARIC: B842 («Hareon Solar»)

                           γ)

                           Jetion Solar (China) Co. Ltd και οι συνδεδεμένες εταιρείες της στη ΛΔΚ και στην Ένωση, που καλύπτονται από κοινού από τον πρόσθετο κωδικό TARIC: B830 («Jetion Solar»)

                           δ)

                           Zhongli Talesun Solar Co. Ltd και η συνδεδεμένη εταιρεία της στην Ένωση, που καλύπτονται από κοινού από τον πρόσθετο κωδικό TARIC: B922 («Talesun Solar»)

               (6)

               Με την εκτελεστική απόφαση 2014/657/ΕΕ (9) η Επιτροπή αποδέχθηκε πρόταση που κατατέθηκε από τους παραγωγούς-εξαγωγείς από κοινού με το CCCME για την παροχή διευκρινίσεων όσον αφορά την εφαρμογή της ανάληψης υποχρέωσης για τα υπό εξέταση προϊόντα τα οποία καλύπτονται από την ανάληψη υποχρέωσης, δηλαδή τις συστοιχίες και τις κυψέλες καταγωγής ή προέλευσης ΛΔΚ που σήμερα υπάγονται στους κωδικούς ΣΟ ex 8541 40 90 (κωδικοί TARIC 8541409021, 8541409029, 8541409031 και 8541409039) και παράγονται από τους παραγωγούς-εξαγωγείς («καλυπτόμενο προϊόν»). Οι δασμοί αντιντάμπινγκ και οι αντισταθμιστικοί δασμοί που αναφέρονται στην αιτιολογική σκέψη 4 ανωτέρω, μαζί με την ανάληψη υποχρέωσης, αναφέρονται στο εξής από κοινού ως «μέτρα».

               (7)

               Με τον εκτελεστικό κανονισμό (ΕΕ) 2015/866 (10) η Επιτροπή ανακάλεσε την αποδοχή της ανάληψης υποχρέωσης για τρεις παραγωγούς-εξαγωγείς.

               (8)

               Με τον εκτελεστικό κανονισμό (ΕΕ) 2015/1403 (11) η Επιτροπή ανακάλεσε την αποδοχή της ανάληψης υποχρέωσης για ακόμη έναν παραγωγό-εξαγωγέα.

               (9)

               Με τον εκτελεστικό κανονισμό (ΕΕ) 2015/2018 (12) η Επιτροπή ανακάλεσε την αποδοχή της ανάληψης υποχρέωσης για δύο παραγωγούς-εξαγωγείς.

               (10)

               Η Επιτροπή κίνησε έρευνα επανεξέτασης ενόψει της λήξης ισχύος των μέτρων αντιντάμπινγκ με ανακοίνωση για την έναρξη της διαδικασίας, η οποία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (13) στις 5 Δεκεμβρίου 2015.

               (11)

               Η Επιτροπή κίνησε έρευνα επανεξέτασης ενόψει της λήξης ισχύος των αντισταθμιστικών μέτρων με ανακοίνωση για την έναρξη της διαδικασίας, η οποία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (14) στις 5 Δεκεμβρίου 2015.

               (12)

               Η Επιτροπή κίνησε επίσης μερική έρευνα επανεξέτασης ενόψει της λήξης ισχύος των μέτρων αντιντάμπινγκ και των αντισταθμιστικών μέτρων με ανακοίνωση για την έναρξη της διαδικασίας, η οποία δημοσιεύθηκε στην Επίσημη Εφημερίδα της Ευρωπαϊκής Ένωση
                   (15) στις 5 Δεκεμβρίου 2015.

               (13)

               Με τον εκτελεστικό κανονισμό (ΕΕ) 2016/115 (16) η Επιτροπή ανακάλεσε την αποδοχή της ανάληψης υποχρέωσης για ακόμη έναν παραγωγό-εξαγωγέα.

               (14)

               Με τον εκτελεστικό κανονισμό (ΕΕ) 2016/185 (17) η Επιτροπή επέκτεινε τον οριστικό δασμό αντιντάμπινγκ που είχε επιβληθεί με τον κανονισμό (ΕΕ) αριθ. 1238/2013 του Συμβουλίου όσον αφορά τις εισαγωγές των υπό εξέταση προϊόντων καταγωγής ή προέλευσης Λαϊκής Δημοκρατίας της Κίνας στις εισαγωγές του υπό εξέταση προϊόντος προέλευσης Μαλαισίας και Ταϊβάν, είτε δηλώνεται ως καταγωγής Μαλαισίας και Ταϊβάν είτε όχι.

               (15)

               Με τον εκτελεστικό κανονισμό (ΕΕ) 2016/184 (18) η Επιτροπή επέκτεινε τον οριστικό αντισταθμιστικό δασμό που είχε επιβληθεί με τον κανονισμό (ΕΕ) αριθ. 1239/2013 του Συμβουλίου όσον αφορά τις εισαγωγές των υπό εξέταση προϊόντων καταγωγής ή προέλευσης Λαϊκής Δημοκρατίας της Κίνας στις εισαγωγές του υπό εξέταση προϊόντος προέλευσης Μαλαισίας και Ταϊβάν, είτε δηλώνεται ως καταγωγής Μαλαισίας και Ταϊβάν είτε όχι.

               (16)

               Με τον εκτελεστικό κανονισμό (ΕΕ) 2016/1045 (19) η Επιτροπή ανακάλεσε την αποδοχή της ανάληψης υποχρέωσης για ακόμη έναν παραγωγό-εξαγωγέα.

               (17)

               Με τον εκτελεστικό κανονισμό (ΕΕ) 2016/1382 (20) η Επιτροπή ανακάλεσε την αποδοχή της ανάληψης υποχρέωσης για ακόμη πέντε παραγωγούς-εξαγωγείς.

               (18)

               Με τον εκτελεστικό κανονισμό (ΕΕ) 2016/1402 (21) η Επιτροπή ανακάλεσε την αποδοχή της ανάληψης υποχρέωσης για ακόμη τρεις παραγωγούς-εξαγωγείς.

               (19)

               Με τον εκτελεστικό κανονισμό (ΕΕ) 2016/1998 (22) η Επιτροπή ανακάλεσε την αποδοχή της ανάληψης υποχρέωσης για ακόμη πέντε παραγωγούς-εξαγωγείς.

               (20)

               Με τον εκτελεστικό κανονισμό (ΕΕ) 2016/2146 (23) η Επιτροπή ανακάλεσε την αποδοχή της ανάληψης υποχρέωσης για ακόμη δύο παραγωγούς-εξαγωγείς.

         Β.   ΟΡΟΙ ΤΗΣ ΑΝΑΛΗΨΗΣ ΥΠΟΧΡΕΩΣΗΣ

               (21)

               Όσον αφορά την ανάληψη υποχρέωσης, κάθε παραγωγός-εξαγωγέας μπορεί επίσης να ανακαλέσει οικειοθελώς την ανάληψη υποχρέωσης ανά πάσα στιγμή κατά τη διάρκεια της ισχύος της.

         Γ.   ΕΘΕΛΟΝΤΙΚΗ ΑΝΑΚΛΗΣΗ

               (22)

               Τον Οκτώβριο του 2016 οι εταιρείες Jetion Solar, Hareon Solar και GCL Technology ενημέρωσαν την Επιτροπή ότι επιθυμούσαν να αποδεσμευθούν από την ανάληψη υποχρέωσης.

               (23)

               Τον Ιανουάριο του 2017 η εταιρεία Talesun Solar ενημέρωσε την Επιτροπή ότι επιθυμούσε να αποδεσμευτεί από την ανάληψη υποχρέωσης.

         Δ.   ΑΝΑΚΛΗΣΗ ΤΗΣ ΑΠΟΔΟΧΗΣ ΤΗΣ ΑΝΑΛΗΨΗΣ ΥΠΟΧΡΕΩΣΗΣ ΚΑΙ ΕΠΙΒΟΛΗ ΟΡΙΣΤΙΚΩΝ ΔΑΣΜΩΝ

               (24)

               Ως εκ τούτου, σύμφωνα με το άρθρο 8 παράγραφος 9 του βασικού κανονισμού αντιντάμπινγκ, σύμφωνα με το άρθρο 13 παράγραφος 9 του βασικού κανονισμού κατά των επιδοτήσεων, καθώς και σύμφωνα με τους όρους της ανάληψης υποχρέωσης, η Επιτροπή κατέληξε στο συμπέρασμα ότι πρέπει να ανακληθεί η αποδοχή της ανάληψης υποχρέωσης από τις εταιρείες Jetion Solar, Hareon Solar, GCL Technology και Talesun Solar.

               (25)

               Κατά συνέπεια, σύμφωνα με το άρθρο 8 παράγραφος 9 του βασικού κανονισμού αντιντάμπινγκ και το άρθρο 13 παράγραφος 9 του βασικού κανονισμού κατά των επιδοτήσεων, ο οριστικός δασμός αντιντάμπινγκ που επιβάλλεται σύμφωνα με το άρθρο 1 του εκτελεστικού κανονισμού (ΕΕ) αριθ. 1238/2013 και ο οριστικός αντισταθμιστικός δασμός που επιβάλλεται σύμφωνα με το άρθρο 1 του εκτελεστικού κανονισμού (ΕΕ) αριθ. 1239/2013 εφαρμόζονται αυτόματα στις εισαγωγές καταγωγής ή προέλευσης ΛΔΚ για το υπό εξέταση προϊόν το οποίο παράγεται από τις εταιρείες Jetion Solar, Talesun Solar, Hareon Solar και GCL Technology από την ημέρα έναρξης ισχύος του παρόντος κανονισμού.

               (26)

               Η Επιτροπή υπενθυμίζει επίσης ότι, όταν οι τελωνειακές αρχές των κρατών μελών έχουν ενδείξεις ότι η τιμή που παρουσιάζεται σε τιμολόγιο ανάληψης υποχρέωσης δεν αντιστοιχεί στην τιμή που καταβλήθηκε στην πραγματικότητα, θα πρέπει να ερευνούν αν παραβιάστηκε η απαίτηση να συμπεριλαμβάνονται τυχόν μειώσεις τιμών στα τιμολόγια ανάληψης υποχρέωσης ή δεν τηρήθηκε η ΕΤΕ. Όταν οι τελωνειακές αρχές των κρατών μελών καταλήξουν ότι υπήρξε παράβαση ή ότι δεν τηρήθηκε η ETE, θα πρέπει ως συνέπεια να εισπράξουν τους δασμούς. Με βάση το άρθρο 4 παράγραφος 3 της Συνθήκης, για να διευκολυνθεί η εργασία των τελωνειακών αρχών των κρατών μελών, η Επιτροπή θα πρέπει να κοινοποιεί σε τέτοιες περιπτώσεις το εμπιστευτικό κείμενο και άλλες πληροφορίες της ανάληψης υποχρέωσης με μοναδικό σκοπό την τήρηση των εθνικών διαδικασιών.

               (27)

               Για ενημερωτικούς σκοπούς, στον πίνακα του παραρτήματος του παρόντος κανονισμού παρατίθενται οι παραγωγοί-εξαγωγείς για τους οποίους δεν επηρεάζεται η αποδοχή της ανάληψης υποχρέωσης σύμφωνα με την εκτελεστική απόφαση 2013/707/ΕΕ,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ανακαλείται με τον παρόντα η αποδοχή της ανάληψης υποχρεώσεων σε σχέση με τις ακόλουθες εταιρείες:

               Επωνυμία της εταιρείας

               Πρόσθετος κωδικός TARIC

               GCL System Integration Technology Co. Ltd, Konca Solar Cell Co. Ltd, Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Solar Power System Integration (Taicang) Co. Ltd, GCL SOLAR POWER (SUZHOU) LIMITED, GCL Solar System (Shuzhou) Limited

               B850

               Jiangyin Hareon Power Co. Ltd, Hareon Solar Technology Co. Ltd, Taicang Hareon Solar Co. Ltd, Hefei Hareon Solar Technology Co. Ltd, Jiangyin Xinhui Solar Energy Co. Ltd, Altusvia Energy (Taicang) Co. Ltd, καθώς και η συνδεδεμένη εταιρεία τους στην Ευρωπαϊκή Ένωση

               B842

               Jetion Solar (China) Co. Ltd, Junfeng Solar (Jiangsu) Co. Ltd, Jetion Solar (Jiangyin) Co. Ltd, καθώς και η συνδεδεμένη εταιρεία τους στην Ευρωπαϊκή Ένωση

               B830

               Zhongli Talesun Solar Co. Ltd, καθώς και η συνδεδεμένη εταιρεία της στην Ευρωπαϊκή Ένωση

               B922

         Άρθρο 2
   1.   Όταν οι τελωνειακές αρχές έχουν ενδείξεις ότι η τιμή που παρουσιάζεται στο τιμολόγιο ανάληψης υποχρέωσης, σύμφωνα με το άρθρο 3 παράγραφος 1 στοιχείο β) του εκτελεστικού κανονισμού (ΕΕ) αριθ. 1238/2013 και σύμφωνα με το άρθρο 2 παράγραφος 1 στοιχείο β) του εκτελεστικού κανονισμού (ΕΕ) αριθ. 1239/2013, που εκδίδεται από μία από τις εταιρείες από τις οποίες είχε γίνει αρχικά αποδεκτή η ανάληψη υποχρεώσεων με την εκτελεστική απόφαση 2013/707/ΕΕ δεν αντιστοιχεί στην καταβληθείσα τιμή και ότι, ως εκ τούτου, οι εταιρείες αυτές ίσως παραβίασαν την ανάληψη υποχρέωσης, οι τελωνειακές αρχές μπορούν, αν χρειαστεί για τον σκοπό της διενέργειας εθνικών διαδικασιών, να ζητήσουν από την Επιτροπή να τους κοινοποιήσει αντίγραφο της ανάληψης υποχρέωσης και άλλες πληροφορίες προκειμένου να επαληθεύσουν την εφαρμοστέα ελάχιστη τιμή εισαγωγής (ΕΤΕ) την ημέρα της έκδοσης του τιμολογίου ανάληψης υπερχρέωσης.
   2.   Σε περιπτώσεις όπου από την επαλήθευση αυτή προκύψει ότι η καταβληθείσα τιμή είναι χαμηλότερη από την ΕΤΕ, εισπράττονται οι δασμοί που οφείλονται βάσει του άρθρου 8 παράγραφος 9 του κανονισμού (ΕΕ) 2016/1036 και του άρθρου 13 παράγραφος 9 του κανονισμού (ΕΕ) 2016/1037.
   Σε περιπτώσεις όπου από την επαλήθευση αυτή προκύψει ότι οι εκπτώσεις και οι μειώσεις τιμών δεν περιλήφθηκαν στο εμπορικό τιμολόγιο, εισπράττονται οι δασμοί που οφείλονται βάσει του άρθρου 3 παράγραφος 2 στοιχείο α) του εκτελεστικού κανονισμού (ΕΕ) αριθ. 1238/2013 και του άρθρου 2 παράγραφος 2 στοιχείο α) του εκτελεστικού κανονισμού (ΕΕ) αριθ. 1239/2013.
   3.   Οι πληροφορίες σύμφωνα με την παράγραφο 1 μπορούν να χρησιμοποιούνται μόνο για τον σκοπό της επιβολής δασμών που οφείλονται σύμφωνα με το άρθρο 3 παράγραφος 2 στοιχείο α) του εκτελεστικού κανονισμού (ΕΕ) αριθ. 1238/2013 και σύμφωνα με το άρθρο 2 παράγραφος 2 στοιχείο α) του εκτελεστικού κανονισμού (ΕΕ) αριθ. 1239/2013. Σε αυτό το πλαίσιο, οι τελωνειακές αρχές των κρατών μελών μπορούν να παράσχουν στον οφειλέτη των εν λόγω δασμών τις πληροφορίες αυτές με μοναδικό σκοπό την προάσπιση των δικαιωμάτων του άμυνας. Οι πληροφορίες αυτές δεν μπορούν να κοινοποιηθούν σε καμία περίπτωση σε τρίτα μέρη.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Μαρτίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 30.6.2016, σ. 21.

      (2)  ΕΕ L 176 της 30.6.2016, σ. 55.

      (3)  ΕΕ L 152 της 5.6.2013, σ. 5.

      (4)  ΕΕ L 209 της 3.8.2013, σ. 26.

      (5)  ΕΕ L 209 της 3.8.2013, σ. 1.

      (6)  ΕΕ L 325 της 5.12.2013, σ. 1.

      (7)  ΕΕ L 325 της 5.12.2013, σ. 66.

      (8)  ΕΕ L 325 της 5.12.2013, σ. 214.

      (9)  ΕΕ L 270 της 11.9.2014, σ. 6.

      (10)  ΕΕ L 139 της 5.6.2015, σ. 30.

      (11)  ΕΕ L 218 της 19.8.2015, σ. 1.

      (12)  ΕΕ L 295 της 12.11.2015, σ. 23.

      (13)  ΕΕ C 405 της 5.12.2015, σ. 8.

      (14)  ΕΕ C 405 της 5.12.2015, σ. 20.

      (15)  ΕΕ C 405 της 5.12.2015, σ. 33.

      (16)  ΕΕ L 23 της 29.1.2016, σ. 47.

      (17)  ΕΕ L 37 της 12.2.2016, σ. 76.

      (18)  ΕΕ L 37 της 12.2.2016, σ. 56.

      (19)  ΕΕ L 170 της 29.6.2016, σ. 5.

      (20)  ΕΕ L 222 της 17.8.2016, σ. 10.

      (21)  ΕΕ L 228 της 23.8.2016, σ. 16.

      (22)  ΕΕ L 308 της 16.11.2016, σ. 8.

      (23)  ΕΕ L 333 της 8.12.2016, σ. 4.

      ΠΑΡΑΡΤΗΜΑ
      Κατάλογος εταιρειών:

                  Επωνυμία της εταιρείας

                  Πρόσθετος κωδικός TARIC

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Zheijiang Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY Science & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co.Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920